એક તરફ ભાજપ કોંગ્રેસની વર્તમાન દુબળી સ્થિતિનો લાભ લેવા  તલપાપડ છે તો કોંગ્રેસ પોતાના સભ્યોને પક્ષમાં જ ટકાવી રાખવા મથામણ કરી રહી છે આ સ્થિતિ વચ્ચે કોંગ્રેસના કેટલાક અસંતુષ્ટ ધારાસભ્યો પક્ષને ખરા તાકડે દગો દેવાની  ફીરાકમાં છે અને ભાજપ આવા જ ધારાસભ્યો પર નજર રાખીને બેઠું છે  એટલે જ સોમવારે જ્યારે રાધનપુરના કોંગ્રેસમાં અસંતુષ્ટ ધારાસભ્ય અલ્પેશ ઠાકોરે નાયબ મુખ્યમંત્રી સાથે મુલાકાત કરી તો કોંગ્રેસને રાજ્યસભાના સમીકરણોમાં ઉથલપાથલ થતી દેખાઈ.